༄༅། །རྡོ་རྗེ་སེམས་དཔའ་ལྷན་སྐྱེས་ཡབ་ཡུམ་གྱི་སྒོ་ནས་སྣ་རྩེ་གསུམ་
གྱི་གདམས་པ་ཉམས་སུ་བླང་བ་བཞུགས་སོ། །
རྩ་བ་གསུམ་གྱི་ལྷ་ལ་ཕྱག་འཚལ་ལོ། །འདིར་རྣལ་འབྱོར་ཆེན་པོའི་རྒྱུད་ལས། ཐོག་
མཐའ་མེད་པའི་སེམས་དཔའ་ནི། །རྡོ་རྗེ་སེམས་དཔའ་དགའ་བ་ཆེ། །ཀུན་ཏུ་བཟང་པོ་
ཀུན་བདག་ཉིད། །རྡོ་རྗེ་སྙེམས་མའི་བདག་པོ་མཆོག །ཅེས་གསུངས་པའི་གཞུང་ལ་བརྟེན་
ནས། རྡོ་རྗེ་སེམས་དཔའ་ལྷན་སྐྱེས་ཡབ་ཡུམ་གྱི་སྒོ་ནས་བསྐྱེད་རྫོགས་སྣ་རྩེ་གསུམ་གྱི་
གདམས་པ་ཉམས་སུ་ལེན་པ་ནི། རྒྱས་པར་འདོད་ན་སྔོན་འགྲོ་བཞི་སྦྱོར་གྱི་ཚུལ་དུ་ཉམས་
སུ་ལེན་ཞིང༌། མདོར་བསྡུ་ན་འདི་ལྟར་ཉམས་སུ་ལེན་པར་བྱ་སྟེ། རང་གི་མདུན་གྱི་ནམ་
མཁའི་ཐད་དུ། འཇའ་འོད་འཁྱིལ་བའི་གུར་ཁང་གི་དབུས་སུ་དཔལ་ཀུན་ཏུ་བཟང་པོ་ཡབ་
ཡུམ་ལ་སྐྱབས་ཡུལ་གྱི་བླ་མ་ཡི་དམ། དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས་
རྣམས་སྤྲིན་གྱི་ཕུང་པོ་གཏིབས་པ་ལྟར་དུ་བཞུགས་པ་ལ། གདུང་བའི་མོས་གུས་ཆེན་པོའི་
ངང་ནས། བདག་དང་བདག་ཅག་ཐམས་ཅད་ལ་སྡང་བར་བྱེད་པའི་དགྲ། གནོད་པར་བྱེད་
པའི་བགེགས། བར་དུ་གཅོད་པའི་རྐྱེན། ལོག་འདྲེན་བདུད་དང་བདུད་ཀྱི་དཀྱིལ་འཁོར་
གྱིས་གཙོ་བྱས་མ་གྱུར་ནམ་མཁའ་དང་མཉམ་པའི་སེམས་ཅན་ཐམས་ཅད། དྲིན་ཅན་རྩ་བ་
དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་དང་། ཡི་དམ་དཀྱིལ་འཁོར་
གྱི་ལྷ་ཚོགས་རྣམས་ལ་སྐྱབས་སུ་མཆིའོ། །ཕྱོགས་བཅུ་དུས་གསུམ་གྱི་སངས་རྒྱས་བཅོམ་
266

པོད་གསུམ་པ་ཁྲིད་ཡིག་གི་སྐོར།
ལྡན་འདས་རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །
འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །དཔའ་བོ་མཁའ་འགྲོ་ཆོ༔
j་ཆོས་སྐྱོང་
སྲུང་མའི་ཚོགས་ཡེ་ཤེས་ཀྱི་སྤྱན་དང་ལྡན་ཞིང་རྫུ་འཕྲུལ་གྱི་ཞབས་དང་ལྡན་པ་རྣམས་ལ་
སྐྱབས་སུ་མཆིའོ། །དེ་ལྟར་སྐྱབས་སུ་སོང་བའི་དགེ་བའི་རྩ་བ་ལ་བརྟེན་ནས། སེམས་ཅན་
ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག སྡུག་བསྔལ་དང་སྡུག་བསྔལ་
གྱི་རྐྱེན་དང་བྲལ་བར་གྱུར་ཅིག སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་
ཅིག སེམས་ཅན་ཐམས་ཅད་རྒྱུ་ཉེ་རིང་ཆགས་སྡང་གཉིས་དང་བྲལ་བའི་གཏང་སྙོམས་
ཆེན་པོ་ལ་ཡུན་རིང་དུ་གནས་པར་གྱུར་ཅིག བདག་གི་སྣ་རྩེ་གསུམ་གྱི་དོན་ཉམས་སུ་
བླངས་བ་ལ་བརྟེན་ནས། སེམས་ཅན་ཐམས་ཅད་ཀྱི་དོན་དུ་ཅི་ནས་ཀྱང་སངས་རྒྱས་ཀྱི་གོ་
འཕང་རིན་པོ་ཆེ་ཐོབ་པར་བགྱིའོ། །ཞེས་པའི་ངང་ནས་རང་སྣང་གི་གཏད་ཡུལ་ལ་མཉམ་
པར་གཞག་རྗེས་མཉམ་གཞག་དེ་ཉིད་ཀྱི་ངང་ནས་རང་སྣང་ལྷུན་གྱིས་གྲུབ་པའི་གཞལ་
ཡས་ཁང་འཇའ་འོད་འཁྱིལ་བའི་གུར་གང་གི་དབུས་སུ་སྣ་ཚོགས་པདྨ་དང་ཟླ་བའི་དཀྱིལ་
འཁོར་གྱི་སྟེང་དུ། རང་ཉིད་སྐད་ཅིག་གིས་རྡོ་རྗེ་སེམས་དཔའ་སྐུ་མདོག་དཀར་པོ་ཆུ་ཤེལ་
ལྟར་དྭངས་ཤིང་རྙོག་པ་ཐམས་ཅད་དང་བྲལ་བ། ཞབས་རྡོ་རྗེ་སྐྱིལ་མོ་ཀྲུང་དུ་བཞུགས་པ།
ཕྱག་གཡས་རྡོ་རྗེ་རྩེ་ལྔ་པ་ཡུམ་དང་སྙོམས་པར་ཞུགས་པའི་ཐུགས་ཀར་གཏོད་ཚུལ་དང༌།
གཡོན་པ་དྲིལ་བུ་དཀུར་བརྟེན་པ། དབུ་སྐྲ་རལ་པ་ཐོར་ཚུགས་སུ་བཅིངས་ཤིང༌། རིན་པོ་
ཆེའི་དབུ་རྒྱན། སྙན་རྒྱན། མགུལ་རྒྱན། མུ་ཏིག་གི་སེན་མོ་དོ་དང་དོ་ཤལ་འཕྱང་བ། སྐུ་
སྟོད་ལྷ་རྫས་ཀྱི་གོས་ཀྱི་སྟོད་གཡོགས་དང་། སྐུ་སྨད་ལྷ་རྫ་ས་དར་གྱི་ཤམ་ཐབས་ཅན། སྐུ་
ལ་མཚན་བཟང་པོ་སུམ་ཅུ་རྩ་གཉིས་ཀྱིས་བརྒྱན་ཞིང་། དཔེ་བྱད་བཟང་པོ་བརྒྱད་བཅུའི་
སྤྲས་པ། དེའི་པང་དུ་ཡུམ་སྙེམ་མ་དཀར་མོ་གྲི་ཐོད་འཛིན་པས་ཡབ་ཀྱི་མགུལ་ནས་འཁྱུད་
ཅིང་། ཞབས་གཉིས་པདྨའི་འདུག་སྟངས་ཀྱིས་ཡབ་ཀྱི་རྐེད་ལ་འཁྲིལ་བ། སྐུ་སྨད་རུས་པ་
267

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
དང་རིན་པོ་ཆེའི་རྒྱན་ཆ་ཅུང་ཟད་འཁྲོལ་བ། ཡབ་ཡུམ་གཉིས་ཀའི་དཔྲལ་བར་ཨཱོྃ་ལས་
འཁོར་ལོ་དཀར་པོ་ཨཱོྃ་གྱིས་མཚན་པ། མགྲིན་པར་ཨཱཿལས་པདྨ་དམར་པོ་ཨཱཿས་མཚན་པ།
ཐུགས་ཀར་ཧཱུྃ་ལས་རྡོ་རྗེ་སྔོན་པོའི་ལྟེ་བར་ཧཱུྃ་གིས་མཚན་པ། ཡབ་ཡུམ་གཉིས་ཀའི་ཐུགས་
ཀའི་དབུས་སུ་པད་དཀར་ཟླ་བའི་དཀྱིལ་འཁོར་གྱི་དབུས་སུ་ཡི་གེ་ཧཱུྃ་དཀར་པོ། དེའི་
མཐར། ༀ་བཛྲ་ས་ཏྭ་ཧཱུྃ་དང་ཡི་གེ་བརྒྱ་པས་བསྐོར་བ་ལས་འོད་ཟེར་འཕྲོས། སྒོམ་པ་དང་
འདྲ་བའི་ཡེ་ཤེས་པ་ཕྱོགས་བཅུའི་སངས་རྒྱས་བྱང་ཆུབ་སེམས་དཔའི་ཚོགས་དཔག་ཏུ་མེད་
པས་བསྐོར་བ་སྤྱན་དྲངས། ཛཿཧཱུཾ་བཾ་ཧོ་གཉིས་སུ་མེད་པར་ཐིམ་པར་གྱུར། སླར་ཡང་
ཐུགས་ཀའི་ས་བོན་གྱི་འོད་ཟེར་གྱིས་དབང་ལྷ་འཁོར་བཅས་སྤྱན་དྲངས།
ཨོཾ་སརྦ་ཏ་ཐཱ་ག་
ཏ་ཨ་བྷི་ཥེ་ག་ཏ་ས་མ་ཡ་ཤྲཱི་ཧཱུཾ། ཞེས་དབང་བསྐུར་དྲི་མ་དག་ཆུའི་ལྷག་མ་ཡར་ལུས་པ་
ལས་ཡབ་ཡུམ་གཉིས་ཀར་རྡོ་རྗེ་འཆང་ཆེན་པོས་དབུ་བརྒྱན་པར་གྱུར། ཐོག་མཐའ་མེད་
པའི་སེམས་དཔའ་ནི། །རྡོ་རྗེ་སེམས་དཔའ་དགའ་བ་ཆེ། །ཀུན་ཏུ་བཟང་པོ་ཀུན་བདག་
ཉིད། །རྡོ་རྗེ་སྙེམས་མའི་བདག་པོ་མཆོག །དཔལ་མཆོག་དང་པོ་ལ་ཕྱག་འཚལ། །ཅེས་
བསྟོད་པའི་མཐར། ལུས་ཐ་མལ་གྱི་སྣང་ཞེན་དང་བྲལ་བའི་ངང་ནས། ཚོགས་དྲུག་གི་ཡུལ་
སྣང་ཅི་ཤར་ཡང་སྣང་ལ་འཛིན་མེད་ཀྱི་ངང་ནས་བཟླས་པ་ཡང་ཅུང་ཟད་བྱ་བ་དང་། དེ་
རྗེས་སྙིང་གའི་སྣ་རྩེར་སྔགས་ཀྱི་ཐིག་ལེ་སྒོམ་པ་ནི། ཧཱུཾ་ཡིག་དངུལ་ཆུའི་མདོག་ཅན་དྭངས་
ཤིང་གསལ་བ་ཉིད་མཉམ་གཞག་གི་རང་སྣང་ཐིག་ལེའི་ཧཱུཾ་ཡིག་ཏུ་སྣང་བ་ཙམ་མ་འགགས་
ཤིང༌། དེ་ཉིད་ལ་མཉམ་པར་བབས་ཀྱི་གཞག་པས། ཀུན་ཁྱབ་གདལ་བ་ཆེན་པོ་མིང་
འདོགས་དང་ཡིད་བྱེད་ཀྱི་ཡུལ་ལས་འདས་པ། འདི་ཞེས་གང་གིས་ཀྱང་མཚོན་དུ་མེད་པའི་
ངོ་བོ་ལ། ཆེད་དུ་གཉེར་ནས་སྒོམ་པ་མ་ཡིན་པ། ཐ་མལ་ཡེངས་མ་ལམ་དུ་མ་སོང་བའི་
རང་བབས་བློ་བྲལ་གྱི་ངང་ལ་མཉམ་པར་འཇོག་ཅིང༌།བྱིང་རྨུགས་ཐིབས་པ་ལ་སོགས་པ་
བྱུང་ཚེ་ཕྱིའི་ཡུལ་སྣང་དང་བསྲེས་ནས་མཉམ་པར་འཇོག་པའོ། །གོང་གི་སྣ་རྩེར་འོད་ཀྱི་
268

པོད་གསུམ་པ་ཁྲིད་ཡིག་གི་སྐོར།
ཐིག་ལེ་ལ་བརྟེན་ནས་སྣང་བ་བཞི་ཉམས་སུ་ལེན་པ་དང་།དེ་གཉིས་ཀྱི་གེགས་སེལ་ཞིང་
བོགས་འདོན་པ་ལ། གསང་བའི་སྣ་རྩེར་རྫས་ཀྱི་ཐིག་ལེ་སྒོམ་པ་ནི། ཆུ་སྐྱེས་ཀྱི་དབུས་སུ་
སྲུབ་སྦྱོར་གྱི་སྦྱོར་བ་ལ་བརྟེན་ནས་བདེ་ཆེན་ལྷན་ཅིག་སྐྱེས་པའི་ཡེ་ཤེས་ཉམས་སུ་ལེན་
པའོ། །དེ་ལྟར་སྣ་རྩེ་གསུམ་གྱི་གདམས་པ་ཉམས་སུ་བླངས་བ་ལ་བརྟེན་ནས་མ་གྱུར་ནམ་
མཁའ་དང་མཉམ་པའི་སེམས་ཅན་ཐམས་ཅད་མ་བསྒྲལ་བ་རྣམས་བསྒྲལ་བ་དང་། མ་
སེམས་
གྲོལ་བ་རྣམས་བསྒྲོལ་བ་དང་། དབུགས་མ་ཕྱིན་པ་རྣམས་དབུགས་དབྱུང་དང་།
ཅན་མྱ་ངན་ལས་མི་འདའ་བ་རྣམས་ཡོངས་སུ་མྱ་ངན་ལས་འདའ་བའི་གོ་འཕང་མཆོག་
དམ་པ་ཐོབ་པར་གྱུར་ཅིག ཅེས་དང་། དགེ་བ་འདི་ཡི་སྐྱེ་བོ་ཀུན་སོགས་དང་། ཆོས་ཉིད་
ཀྱི་བདེན་སྟོབས་བརྗོད་པ་ནི། དཀོན་མཆོག་གསུམ་གྱི་བདེན་པ་དང་། སངས་རྒྱས་བྱང་
ཆུབ་སེམས་དཔའ་རྣམས་ཀྱི་བྱིན་གྱིས་བརླབས་པ་དང་། ཚོགས་གཉིས་ཡོངས་སུ་རྫོགས་
པའི་མངའ་ཐང་ཆེན་པོ་དང༌། ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་
སྟོབས་ཀྱིས་དེ་བཞིན་ཏུ་འགྲུབ་པར་གྱུར་ཅིག ཅེས་པ་འདི་ཡང་། ས་སྐྱོང་མིའི་དབང་པོ་བསོད་ནམས་དར་
རྒྱས་ཀྱི་བཀའི་གནང་བས་བསྐུལ་བ་ལས། ཐུགས་དམ་ཉམས་བཞེས་ཀྱི་ཚུལ་དུ། པྲཛྙཱ་རསྨིས་འདུན་ས་ཆེན་པོ་བདེ་སྐྱིད་
གླིང་གི་སྐྱེ་ཚལ་དུ་ཉེ་བར་སྦྱར་བའོ། །དགེའོ། །དགེའོ། །དགེའོ། །
2(༨)

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།